CELEX: 22011D0260
Language: sk
Date: 2011-03-16 00:00:00
Title: 2011/260/EÚ: Rozhodnutie č. 2/2011 Výboru veľvyslancov AKT – EÚ zo 16. marca 2011 , ktorým sa vymenúvajú členovia správnej rady Technického centra pre poľnohospodársku a vidiecku spoluprácu (CTA)

29.4.2011   
            
            
               SK
            
            
               Úradný vestník Európskej únie
            
            
               L 110/35
            
         ROZHODNUTIE č. 2/2011 VÝBORU VEĽVYSLANCOV AKT – EÚ
   zo 16. marca 2011,
   ktorým sa vymenúvajú členovia správnej rady Technického centra pre poľnohospodársku a vidiecku spoluprácu (CTA)
   (2011/260/EÚ)
   VÝBOR VEĽVYSLANCOV AKT – EÚ,
   so zreteľom na Dohodu o partnerstve medzi členmi skupiny afrických, karibských a tichomorských štátov („AKT“) na jednej strane a Európskym spoločenstvom a jeho členskými štátmi na strane druhej, podpísanú v Cotonou (Benin) 23. júna 2000 (1), prvýkrát zmenenú a doplnenú v Luxemburgu 25. júna 2005 (2) a revidovanú dohodou, ktorou sa po druhýkrát mení a dopĺňa uvedená dohoda o partnerstve AKT – ES, podpísanou v Ouagadougou 22. júna 2010 (3), a najmä na jej článok 3 ods. 5 prílohy III,
   keďže:
   
               (1)
            
            
               Výbor veľvyslancov AKT – EÚ rozhodnutím č. 3/2008 z 22. mája 2008 vymenoval členov správnej rady Technického centra pre poľnohospodársku a vidiecku spoluprácu (troch členov za EÚ a troch členov za AKT) na obdobie piatich rokov pod podmienkou preskúmania týkajúceho sa členov pochádzajúcich z krajín AKT po dva a pol roku.
            
         
               (2)
            
            
               Po uvoľnení jedného miesta pre krajiny AKT sa rozhodnutím č. 5/2010 z 26. júla 2010 (4) vymenoval nový člen.
            
         
               (3)
            
            
               Štáty AKT po preskúmaní zloženia správnej rady vyjadrili svoj úmysel obnoviť členstvo zástupcov z krajín AKT v tejto správnej rade od 24. februára 2011 na zvyšok funkčného obdobia a navrhli dvoch nových kandidátov.
            
         
               (4)
            
            
               Je preto potrebné vymenovať dvoch nových členov správnej rady,
            
         ROZHODOL TAKTO:
   Článok 1
   Ako náhrada za doktora Wilsona A. SONGU a profesora Radjiskumara MOHANA sa za členov správnej rady Technického centra pre poľnohospodársku a vidiecku spoluprácu vymenúvajú:
   
               —
            
            
               Dr. Daoussa BICHARA CHERIF a Dr. Faletoi Suavi TUILAEPA.
            
         Článok 2
   Správnu radu CTA preto na zvyšný čas funkčného obdobia, ktoré sa skončí 21. mája 2013, tvoria títo členovia:
   
               —
            
            
               Dr. Daoussa BICHARA CHERIF (Čad)
            
         
               —
            
            
               Kahijoro KAHUURE (Namíbia)
            
         
               —
            
            
               Dr. Faletoi Suavi TUILAEPA (Samoa)
            
         
               —
            
            
               prof. Raúl BRUNO DE SOUSA (Portugalsko)
            
         
               —
            
            
               prof. Eric TOLLENS (Belgicko)
            
         
               —
            
            
               Edwin Anthony VOS (Holandsko).
            
         Článok 3
   Toto rozhodnutie nadobúda účinnosť dňom jeho prijatia.
   
      V Bruseli 16. marca 2011
      
         
            Za Výbor veľvyslancov AKT – EÚ
         
         
            predseda
         
         GYÖRKÖS P.
      
   
   
      (1)  Ú. v. ES L 317, 15.12.2000, s. 3.
   
      (2)  Ú. v. EÚ L 209, 11.8.2005, s. 27.
   
      (3)  Ú. v. EÚ L 287, 4.11.2010, s. 3. Dohoda predbežne vykonávaná na základe rozhodnutia č. 2/2010 (Ú. v. EÚ L 287, 4.11.2010, s. 68).
   
      (4)  Ú. v. EÚ L 263, 6.10.2010, s. 14.